Vassili Sokolov
Vassili Vassiljevitš Sokolov (vene keeles Василий Васильевич Соколов; 15. august 1919 Petrušino küla, Tuula kubermang – 25. märts 2017 Moskva) oli vene filosoof ja filosoofiaajaloolane, Lääne-Euroopa filosoofia spetsialist, keskendus eriti Spinoza uurimisele. Lõpetas Moskva Riikliku Ülikooli filosoofiateaduskonna 1943. aastal. Teeneline professor, Venemaa loodusteaduste akadeemia akadeemik. Eesti keeles on Sokolovi sulest ilmunud Spinoza elulugu (sari "Suuri mõtlejaid", Eesti Raamat 1978, tõlkija M. Lumi).